# Επίσημη Εφημερίδα C 55A/14 Φ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 55A |
| | |
| Έκδοση στην ελληνική γλώσσα | Ανακοινώσεις και Πληροφορίες | 66ό έτος14 Φεβρουαρίου 2023 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 55A

Έκδοση στην ελληνική γλώσσα

Ανακοινώσεις και Πληροφορίες

66ό έτος14 Φεβρουαρίου 2023

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2023/C 55 A/01 | Οργανισμός Θεμελιωδών Δικαιωμάτων της Ευρωπαϊκής Ένωσης (FRA) — Προκήρυξη κενής θέσης διευθυντή/διευθύντριας (Έκτακτος/-η υπάλληλος — Βαθμός AD 14) — COM/2023/20091 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2023/C 55 A/01

Οργανισμός Θεμελιωδών Δικαιωμάτων της Ευρωπαϊκής Ένωσης (FRA) — Προκήρυξη κενής θέσης διευθυντή/διευθύντριας (Έκτακτος/-η υπάλληλος — Βαθμός AD 14) — COM/2023/20091

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 14.2.2023 | EL | Επίσημη Εφημερίδα της Ευρωπαϊκής Ένωσης | CA 55/1 |
| --- | --- | --- | --- |

14.2.2023

EL

Επίσημη Εφημερίδα της Ευρωπαϊκής Ένωσης

CA 55/1

---

Οργανισμός Θεμελιωδών Δικαιωμάτων της Ευρωπαϊκής Ένωσης (FRA)

Προκήρυξη κενής θέσης διευθυντή/διευθύντριας

(Έκτακτος/-η υπάλληλος — Βαθμός AD 14)

COM/2023/20091

(2023/C 55 A/01)

Ποιοι είμαστε

Ο Οργανισμός Θεμελιωδών Δικαιωμάτων της Ευρωπαϊκής Ένωσης (FRA) είναι ένας από τους αποκεντρωμένους οργανισμούς της ΕΕ, ο οποίος ιδρύθηκε με τον κανονισμό (ΕΚ) αριθ. 168/2007 του Συμβουλίου (1), της 15ης Φεβρουαρίου 2007 (στο εξής: κανονισμός).

Ο FRA έχει ως στόχο να παρέχει στα συναφή θεσμικά όργανα, φορείς, υπηρεσίες και οργανισμούς της Ευρωπαϊκής Ένωσης και των κρατών μελών της, όταν εφαρμόζουν το ενωσιακό δίκαιο, συνδρομή και συμβουλές εμπειρογνωμόνων σχετικά με τα θεμελιώδη δικαιώματα. Ο Οργανισμός έχει υποστηρικτικό ρόλο και συμβάλλει στις πολιτικές των αρμόδιων λήψης αποφάσεων της ΕΕ στον τομέα των θεμελιωδών δικαιωμάτων. Το έργο αυτό περιλαμβάνει κατά κύριο λόγο την πραγματοποίηση τεκμηριωμένης έρευνας σχετικά με την αποτελεσματική εφαρμογή του Χάρτη των Θεμελιωδών Δικαιωμάτων της Ευρωπαϊκής Ένωσης.

Κατά την εκτέλεση των καθηκόντων του, ο Οργανισμός αναφέρεται στα θεμελιώδη δικαιώματα, όπως αυτά ορίζονται στο άρθρο 6 της Συνθήκης για την Ευρωπαϊκή Ένωση. Στα κύρια καθήκοντα του Οργανισμού περιλαμβάνονται τα εξής:

| α) | η συλλογή, ανάλυση και διάδοση αντικειμενικών, αξιόπιστων και συγκρίσιμων πληροφοριών και δεδομένων· |
| --- | --- |

α)

η συλλογή, ανάλυση και διάδοση αντικειμενικών, αξιόπιστων και συγκρίσιμων πληροφοριών και δεδομένων·

| β) | η διατύπωση συμπερασμάτων και γνωμών επί ειδικών θεμάτων· |
| --- | --- |

β)

η διατύπωση συμπερασμάτων και γνωμών επί ειδικών θεμάτων·

| γ) | η δημοσίευση ετήσιας έκθεσης για ζητήματα θεμελιωδών δικαιωμάτων που εμπίπτουν στους τομείς δραστηριότητας του Οργανισμού, η δημοσίευση ετήσιας έκθεσης για τις δραστηριότητές του και η δημοσίευση θεματικών εκθέσεων· |
| --- | --- |

γ)

η δημοσίευση ετήσιας έκθεσης για ζητήματα θεμελιωδών δικαιωμάτων που εμπίπτουν στους τομείς δραστηριότητας του Οργανισμού, η δημοσίευση ετήσιας έκθεσης για τις δραστηριότητές του και η δημοσίευση θεματικών εκθέσεων·

| δ) | η ανάπτυξη στρατηγικής επικοινωνίας και η προαγωγή του διαλόγου με την κοινωνία των πολιτών, με σκοπό την ευαισθητοποίηση του κοινού όσον αφορά τα θεμελιώδη δικαιώματα και την ενεργή ενημέρωση σχετικά με το έργο του Οργανισμού. |
| --- | --- |

δ)

η ανάπτυξη στρατηγικής επικοινωνίας και η προαγωγή του διαλόγου με την κοινωνία των πολιτών, με σκοπό την ευαισθητοποίηση του κοινού όσον αφορά τα θεμελιώδη δικαιώματα και την ενεργή ενημέρωση σχετικά με το έργο του Οργανισμού.

Από την ίδρυσή του έως σήμερα, ο FRA χαίρει εξαιρετικής φήμης για τις υψηλής ποιότητας τεκμηριωμένες εκθέσεις, μελέτες και συμβουλές που παρέχει στον τομέα των θεμελιωδών δικαιωμάτων. Ο FRA προσελκύει συχνά την προσοχή του κοινού και των μέσων ενημέρωσης και ο διευθυντής/η διευθύντριά του καλείται τακτικά να παρουσιάσει το έργο του στο Συμβούλιο της Ευρωπαϊκής Ένωσης και στο Ευρωπαϊκό Κοινοβούλιο. Παρέχει ένα ευρύ φάσμα εκθέσεων και ερευνών, όπως για παράδειγμα η έκθεση του 2022 για τα θεμελιώδη δικαιώματα (2) ή το εγχειρίδιο για το ευρωπαϊκό δίκαιο σχετικά με τα δικαιώματα του παιδιού (3), καθώς και γνωμών κατόπιν αιτήματος των θεσμικών οργάνων της ΕΕ. Τα 105 μέλη του προσωπικού του Οργανισμού περιλαμβάνουν νομικούς εμπειρογνώμονες, πολιτικούς και κοινωνικούς επιστήμονες, στατιστικολόγους καθώς και εμπειρογνώμονες στην επικοινωνία και τη δικτύωση. Ο ετήσιος προϋπολογισμός του για το 2022 ανήλθε σχεδόν σε 25 εκατ. ευρώ. Για περισσότερες πληροφορίες μπορείτε να επισκεφθείτε τον ιστότοπο του FRA: https://fra.europa.eu/el.

Τι προτείνουμε

Ο διευθυντής/Η διευθύντρια διευθύνει και καθοδηγεί τον Οργανισμό με τους εξής τρόπους:

| α) | εκτελεί τα καθήκοντα που αναφέρονται στο άρθρο 4 του κανονισμού, ιδίως την πραγματοποίηση επιστημονικών ερευνών, μελετών, προπαρασκευαστικών μελετών, μελετών σκοπιμότητας, τη δημοσίευση γνωμών επί ειδικών θεμάτων για τα θεσμικά όργανα της Ένωσης και τα κράτη μέλη όταν εφαρμόζουν το ενωσιακό δίκαιο, καθώς και ετήσιας έκθεσης για ζητήματα θεμελιωδών δικαιωμάτων που καλύπτονται από τους τομείς δραστηριότητας του Οργανισμού· |
| --- | --- |

α)

εκτελεί τα καθήκοντα που αναφέρονται στο άρθρο 4 του κανονισμού, ιδίως την πραγματοποίηση επιστημονικών ερευνών, μελετών, προπαρασκευαστικών μελετών, μελετών σκοπιμότητας, τη δημοσίευση γνωμών επί ειδικών θεμάτων για τα θεσμικά όργανα της Ένωσης και τα κράτη μέλη όταν εφαρμόζουν το ενωσιακό δίκαιο, καθώς και ετήσιας έκθεσης για ζητήματα θεμελιωδών δικαιωμάτων που καλύπτονται από τους τομείς δραστηριότητας του Οργανισμού·

| β) | καταρτίζει και υλοποιεί το έγγραφο προγραμματισμού του Οργανισμού· |
| --- | --- |

β)

καταρτίζει και υλοποιεί το έγγραφο προγραμματισμού του Οργανισμού·

| γ) | ενημερώνει το κοινό σχετικά με όλα τα θέματα που εμπίπτουν στην αποστολή του FRΑ· |
| --- | --- |

γ)

ενημερώνει το κοινό σχετικά με όλα τα θέματα που εμπίπτουν στην αποστολή του FRΑ·

| δ) | συνεργάζεται με κυβερνητικούς οργανισμούς και δημόσιους φορείς που έχουν αρμοδιότητα στον τομέα των θεμελιωδών δικαιωμάτων στα κράτη μέλη, συμπεριλαμβανομένων των εθνικών φορέων προστασίας ανθρωπίνων δικαιωμάτων και των εθνικών αξιωματούχων συνδέσμων· |
| --- | --- |

δ)

συνεργάζεται με κυβερνητικούς οργανισμούς και δημόσιους φορείς που έχουν αρμοδιότητα στον τομέα των θεμελιωδών δικαιωμάτων στα κράτη μέλη, συμπεριλαμβανομένων των εθνικών φορέων προστασίας ανθρωπίνων δικαιωμάτων και των εθνικών αξιωματούχων συνδέσμων·

| ε) | συνεργάζεται με οργανισμούς σε διεθνές επίπεδο, συμπεριλαμβανομένου του Συμβουλίου της Ευρώπης, των Ηνωμένων Εθνών και του Οργανισμού για την Ασφάλεια και τη Συνεργασία στην Ευρώπη (ΟΑΣΕ)· |
| --- | --- |

ε)

συνεργάζεται με οργανισμούς σε διεθνές επίπεδο, συμπεριλαμβανομένου του Συμβουλίου της Ευρώπης, των Ηνωμένων Εθνών και του Οργανισμού για την Ασφάλεια και τη Συνεργασία στην Ευρώπη (ΟΑΣΕ)·

| στ) | συνεργάζεται με την κοινωνία των πολιτών, συμπεριλαμβανομένου του συντονισμού της Πλατφόρμας θεμελιωδών δικαιωμάτων· |
| --- | --- |

στ)

συνεργάζεται με την κοινωνία των πολιτών, συμπεριλαμβανομένου του συντονισμού της Πλατφόρμας θεμελιωδών δικαιωμάτων·

| ζ) | εφαρμόζει αποτελεσματικές διαδικασίες παρακολούθησης και αξιολόγησης των επιδόσεων του Οργανισμού σε σχέση με τους στόχους του, σύμφωνα με επαγγελματικώς αναγνωρισμένα πρότυπα· |
| --- | --- |

ζ)

εφαρμόζει αποτελεσματικές διαδικασίες παρακολούθησης και αξιολόγησης των επιδόσεων του Οργανισμού σε σχέση με τους στόχους του, σύμφωνα με επαγγελματικώς αναγνωρισμένα πρότυπα·

| η) | διαχειρίζεται όλα τα θέματα προσωπικού, ιδίως όσον αφορά την άσκηση εξουσιών σε σχέση με το προσωπικό, όπως ορίζεται στο άρθρο 24 παράγραφος 2 του κανονισμού· |
| --- | --- |

η)

διαχειρίζεται όλα τα θέματα προσωπικού, ιδίως όσον αφορά την άσκηση εξουσιών σε σχέση με το προσωπικό, όπως ορίζεται στο άρθρο 24 παράγραφος 2 του κανονισμού·

| θ) | εκτελεί τον προϋπολογισμό του Οργανισμού, σύμφωνα με το άρθρο 21 του κανονισμού· |
| --- | --- |

θ)

εκτελεί τον προϋπολογισμό του Οργανισμού, σύμφωνα με το άρθρο 21 του κανονισμού·

| ι) | εκτελεί τα καθήκοντα του διατάκτη, σύμφωνα με όλες τις σχετικές διατάξεις του ενωσιακού δικαίου (4) και |
| --- | --- |

ι)

εκτελεί τα καθήκοντα του διατάκτη, σύμφωνα με όλες τις σχετικές διατάξεις του ενωσιακού δικαίου (4) και

| ια) | πραγματοποιεί κάθε άλλη αναγκαία ενέργεια ώστε να διασφαλίζεται ότι ο οργανισμός λειτουργεί αποτελεσματικά και σύμφωνα με τον κανονισμό, καθώς και κάθε άλλη σχετική διάταξη του ενωσιακού δικαίου. |
| --- | --- |

ια)

πραγματοποιεί κάθε άλλη αναγκαία ενέργεια ώστε να διασφαλίζεται ότι ο οργανισμός λειτουργεί αποτελεσματικά και σύμφωνα με τον κανονισμό, καθώς και κάθε άλλη σχετική διάταξη του ενωσιακού δικαίου.

Ο διευθυντής/Η διευθύντρια ασκεί τα καθήκοντά του/της με ανεξαρτησία. Ο διευθυντής/Η διευθύντρια είναι ο/η νόμιμος/-η εκπρόσωπος του FRA, ο οποίος/η οποία λογοδοτεί στο διοικητικό συμβούλιο για τη διαχείριση των δραστηριοτήτων του/της (5). Ο διευθυντής/Η διευθύντρια μπορεί να κληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο να παραστεί σε ακρόαση για οποιοδήποτε θέμα συνδέεται με τις δραστηριότητες του Οργανισμού, ιδίως προκειμένου να παρουσιάσει το έργο του FRA σε συγκεκριμένα θέματα.

Λεπτομερέστερη περιγραφή των προβλεπόμενων καθηκόντων περιλαμβάνεται στο άρθρο 15 του κανονισμού.

Τι αναζητούμε (κριτήρια επιλογής)

Θα πρέπει να διαθέτετε:

Διευθυντικές δεξιότητες

| — | Ικανότητα να διευθύνετε και να διαχειρίζεστε ομάδες με πολυεπιστημονικό υπόβαθρο σε ανώτερο ιεραρχικό επίπεδο και να ενθαρρύνετε το προσωπικό ώστε να επιτυγχάνει υψηλές επιδόσεις· |
| --- | --- |

—

Ικανότητα να διευθύνετε και να διαχειρίζεστε ομάδες με πολυεπιστημονικό υπόβαθρο σε ανώτερο ιεραρχικό επίπεδο και να ενθαρρύνετε το προσωπικό ώστε να επιτυγχάνει υψηλές επιδόσεις·

| — | Ορθή κρίση και αποδεδειγμένη επιτυχία σε διευθυντική θέση, ιδίως όσον αφορά την ικανότητα να καθορίζετε και να επιτυγχάνετε στόχους· |
| --- | --- |

—

Ορθή κρίση και αποδεδειγμένη επιτυχία σε διευθυντική θέση, ιδίως όσον αφορά την ικανότητα να καθορίζετε και να επιτυγχάνετε στόχους·

| — | Πείρα στη διαχείριση οικονομικών πόρων και προϋπολογισμού. |
| --- | --- |

—

Πείρα στη διαχείριση οικονομικών πόρων και προϋπολογισμού.

Ειδικές δεξιότητες και πείρα

| — | Σε βάθος γνώση και αποδεδειγμένη πείρα σε θέματα που αφορούν τον σεβασμό και την προαγωγή των θεμελιωδών ή των ανθρωπίνων δικαιωμάτων, σε εθνικό και διεθνές πλαίσιο· |
| --- | --- |

—

Σε βάθος γνώση και αποδεδειγμένη πείρα σε θέματα που αφορούν τον σεβασμό και την προαγωγή των θεμελιωδών ή των ανθρωπίνων δικαιωμάτων, σε εθνικό και διεθνές πλαίσιο·

| — | Καλή γνώση της νομοθεσίας της ΕΕ, συμπεριλαμβανομένου του Χάρτη των Θεμελιωδών Δικαιωμάτων της Ευρωπαϊκής Ένωσης, και των πολιτικών που σχετίζονται με την προστασία και την προώθηση των θεμελιωδών δικαιωμάτων· |
| --- | --- |

—

Καλή γνώση της νομοθεσίας της ΕΕ, συμπεριλαμβανομένου του Χάρτη των Θεμελιωδών Δικαιωμάτων της Ευρωπαϊκής Ένωσης, και των πολιτικών που σχετίζονται με την προστασία και την προώθηση των θεμελιωδών δικαιωμάτων·

| — | Καλή κατανόηση των θεσμικών οργάνων της ΕΕ, της λειτουργίας τους και των μεταξύ τους σχέσεων· επιπλέον γνώση άλλων διεθνών οργανισμών θα θεωρηθεί πλεονέκτημα· |
| --- | --- |

—

Καλή κατανόηση των θεσμικών οργάνων της ΕΕ, της λειτουργίας τους και των μεταξύ τους σχέσεων· επιπλέον γνώση άλλων διεθνών οργανισμών θα θεωρηθεί πλεονέκτημα·

| — | Η πείρα στη διεξαγωγή και/ή στη διαχείριση σχετικής επιστημονικής έρευνας (συμπεριλαμβανομένων, για παράδειγμα, μεταπτυχιακών/διδακτορικών σπουδών) θα θεωρηθεί πλεονέκτημα. |
| --- | --- |

—

Η πείρα στη διεξαγωγή και/ή στη διαχείριση σχετικής επιστημονικής έρευνας (συμπεριλαμβανομένων, για παράδειγμα, μεταπτυχιακών/διδακτορικών σπουδών) θα θεωρηθεί πλεονέκτημα.

Προσωπικά προσόντα

| — | Άριστη ικανότητα απρόσκοπτης και αποτελεσματικής επικοινωνίας με το κοινό, ιδίως με τα μέσα ενημέρωσης και διαμέσου αυτών, και εκπροσώπηση του Οργανισμού σε διεθνή φόρουμ, καθώς και άριστη ικανότητα συνεργασίας με τα ενδιαφερόμενα μέρη· |
| --- | --- |

—

Άριστη ικανότητα απρόσκοπτης και αποτελεσματικής επικοινωνίας με το κοινό, ιδίως με τα μέσα ενημέρωσης και διαμέσου αυτών, και εκπροσώπηση του Οργανισμού σε διεθνή φόρουμ, καθώς και άριστη ικανότητα συνεργασίας με τα ενδιαφερόμενα μέρη·

| — | Δέσμευση για ίση μεταχείριση, ανεξαρτήτως φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή σεξουαλικού προσανατολισμού. |
| --- | --- |

—

Δέσμευση για ίση μεταχείριση, ανεξαρτήτως φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή σεξουαλικού προσανατολισμού.

Απαραίτητα προσόντα των υποψηφίων (προϋποθέσεις επιλεξιμότητας)

Θα συμπεριληφθείτε στη φάση επιλογής μόνο εφόσον πληροίτε τις ακόλουθες τυπικές προϋποθέσεις κατά τη λήξη της προθεσμίας υποβολής αιτήσεων:

| — | Ιθαγένεια: πρέπει να είστε υπήκοος κράτους μέλους της Ευρωπαϊκής Ένωσης. |
| --- | --- |

—

Ιθαγένεια: πρέπει να είστε υπήκοος κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: πρέπει να διαθέτετε:






  — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· |
| --- | --- | --- |

—

Πτυχίο ή δίπλωμα πανεπιστημίου: πρέπει να διαθέτετε:

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής·

| — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική εμπειρία τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική εμπειρία του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική εμπειρία τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική εμπειρία του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: πρέπει να διαθέτετε τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου (6) σε επίπεδο στο οποίο παρέχουν πρόσβαση τα ανωτέρω προσόντα. Πρέπει να έχετε αποκτήσει τουλάχιστον 5 έτη της εν λόγω επαγγελματικής πείρας στον τομέα των δραστηριοτήτων του οργανισμού, και συγκεκριμένα στα θεμελιώδη ή στα ανθρώπινα δικαιώματα. |
| --- | --- |

—

Επαγγελματική πείρα: πρέπει να διαθέτετε τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου (6) σε επίπεδο στο οποίο παρέχουν πρόσβαση τα ανωτέρω προσόντα. Πρέπει να έχετε αποκτήσει τουλάχιστον 5 έτη της εν λόγω επαγγελματικής πείρας στον τομέα των δραστηριοτήτων του οργανισμού, και συγκεκριμένα στα θεμελιώδη ή στα ανθρώπινα δικαιώματα.

| — | Διευθυντική πείρα: τουλάχιστον 5 από τα έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (7) σε τομέα συναφή με την προκηρυσσόμενη θέση. |
| --- | --- |

—

Διευθυντική πείρα: τουλάχιστον 5 από τα έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (7) σε τομέα συναφή με την προκηρυσσόμενη θέση.

| — | Γλώσσες: πρέπει να έχετε άριστη γνώση μίας από τις επίσημες γλώσσες της Ευρωπαϊκής Ένωσης (8) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον πληροίτε την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτό, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα. |
| --- | --- |

—

Γλώσσες: πρέπει να έχετε άριστη γνώση μίας από τις επίσημες γλώσσες της Ευρωπαϊκής Ένωσης (8) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον πληροίτε την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτό, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα.

| — | Όριο ηλικίας: αρχής γενομένης από τη λήξη της προθεσμίας υποβολής των αιτήσεων, πρέπει να είστε σε θέση να ολοκληρώσετε πλήρη πενταετή θητεία, προτού φτάσετε στην ηλικία συνταξιοδότησης. Εάν κατέχετε ήδη θέση έκτακτου υπαλλήλου της Ευρωπαϊκής Ένωσης, η ηλικία συνταξιοδότησής σας ορίζεται ως το τέλος του μήνα κατά τον οποίο θα συμπληρώσετε το 66ο έτος της ηλικίας σας (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (9)). |
| --- | --- |

—

Όριο ηλικίας: αρχής γενομένης από τη λήξη της προθεσμίας υποβολής των αιτήσεων, πρέπει να είστε σε θέση να ολοκληρώσετε πλήρη πενταετή θητεία, προτού φτάσετε στην ηλικία συνταξιοδότησης. Εάν κατέχετε ήδη θέση έκτακτου υπαλλήλου της Ευρωπαϊκής Ένωσης, η ηλικία συνταξιοδότησής σας ορίζεται ως το τέλος του μήνα κατά τον οποίο θα συμπληρώσετε το 66ο έτος της ηλικίας σας (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (9)).

Επιλογή και διορισμός

Το διοικητικό συμβούλιο του FRA θα επιλέξει το καταλληλότερο πρόσωπο από τον κατάλογο των επικρατέστερων υποψηφίων που θα προεπιλεγούν από την Ευρωπαϊκή Επιτροπή και θα προχωρήσει στον διορισμό του.

Για την κατάρτιση του καταλόγου επικρατέστερων υποψηφίων, η Ευρωπαϊκή Επιτροπή διοργανώνει επιλογή σύμφωνα με τις οικείες διαδικασίες επιλογής και πρόσληψης (βλέπε το έγγραφο σχετικά με την πολιτική όσον αφορά τους ανώτερους υπαλλήλους — Document on Senior Officials Policy (10)).

Στο πλαίσιο αυτής της διαδικασίας επιλογής, η Ευρωπαϊκή Επιτροπή συγκροτεί επιτροπή προεπιλογής. Η εν λόγω επιτροπή εξετάζει όλες τις αιτήσεις, προβαίνει σε μια πρώτη εξακρίβωση της επιλεξιμότητας και προσδιορίζει τα πρόσωπα που υπερέχουν σε προσόντα με γνώμονα τα προαναφερθέντα κριτήρια επιλογής, και τα οποία είναι δυνατόν να κληθούν σε συνέντευξη με την επιτροπή προεπιλογής.

Μετά τις συνεντεύξεις αυτές, η επιτροπή προεπιλογής συντάσσει τα συμπεράσματά της και προτείνει κατάλογο υποψηφίων για περαιτέρω συνεντεύξεις με τη Συμβουλευτική Επιτροπή Διορισμών (ΣΕΔ) της Ευρωπαϊκής Επιτροπής. Η ΣΕΔ λαμβάνει υπόψη τα συμπεράσματα της επιτροπής προεπιλογής και αποφασίζει ποια πρόσωπα θα κληθούν σε συνέντευξη.

Εάν κληθείτε σε συνέντευξη με τη ΣΕΔ, θα συμμετάσχετε σε ολοήμερη αξιολόγηση των διευθυντικών σας ικανοτήτων σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Η ΣΕΔ, λαμβάνοντας υπόψη τα αποτελέσματα της συνέντευξης και την έκθεση του κέντρου αξιολόγησης, καταρτίζει κατάλογο επικρατέστερων υποψηφίων που θεωρεί ότι πληρούν τα προσόντα για την άσκηση των καθηκόντων του διευθυντή/της διευθύντριας του οργανισμού.

Εάν προεπιλεγείτε από τη ΣΕΔ, θα κληθείτε κατόπιν σε συνέντευξη με το/τα μέλος/-η της Επιτροπής που είναι αρμόδιο/-α για θέματα της γενικής διεύθυνσης που έχει την ευθύνη των σχέσεων με τον Οργανισμό.

Μετά τις συνεντεύξεις αυτές, η Ευρωπαϊκή Επιτροπή εγκρίνει τον κατάλογο των επικρατέστερων υποψηφίων. Η συμπερίληψή σας στον εν λόγω κατάλογο δεν εξασφαλίζει τον διορισμό σας.

Εάν συμπεριληφθείτε σε αυτόν τον κατάλογο, θα σας ζητηθεί να παρουσιαστείτε στους αρμόδιους φορείς του Συμβουλίου και στις επιτροπές του Ευρωπαϊκού Κοινοβουλίου και να απαντήσετε σε ερωτήσεις. Στη συνέχεια, το διοικητικό συμβούλιο του Οργανισμού θα διορίσει τον διευθυντή/τη διευθύντρια λαμβάνοντας υπόψη τις γνώμες και τις σειρές προτίμησης που έδωσαν το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης.

Το πρόσωπο που θα επιλεγεί θα πρέπει να κατέχει ή να είναι σε θέση να αποκτήσει έγκυρο πιστοποιητικό εξουσιοδότησης ασφάλειας από την εθνική αρχή ασφάλειας της χώρας του. Η εξουσιοδότηση ασφάλειας προσωπικού είναι διοικητική απόφαση η οποία εκδίδεται μετά την ολοκλήρωση ελέγχου ασφάλειας από την αρμόδια εθνική αρχή ασφάλειας του οικείου προσώπου, σύμφωνα με τις εφαρμοστέες εθνικές νομοθετικές και κανονιστικές διατάξεις, και πιστοποιεί ότι ένα συγκεκριμένο πρόσωπο μπορεί να έχει πρόσβαση σε διαβαθμισμένες πληροφορίες έως συγκεκριμένου επιπέδου. (Επισημαίνεται ότι η αναγκαία διαδικασία για την απόκτηση εξουσιοδότησης ασφάλειας μπορεί να κινηθεί μόνο βάσει αιτήματος του εργοδότη και όχι βάσει αιτήματος του οικείου προσώπου.)

Μέχρι να χορηγηθεί η εξουσιοδότηση ασφάλειας προσωπικού από το οικείο κράτος μέλος και να ολοκληρωθεί η διαδικασία της εξουσιοδότησης ασφάλειας με τη νομικά απαιτούμενη ενημέρωση από τη Διεύθυνση Ασφάλειας της Ευρωπαϊκής Επιτροπής, το εν λόγω πρόσωπο δεν θα μπορεί να έχει πρόσβαση σε διαβαθμισμένες πληροφορίες της ΕΕ (ΔΠΕΕ) επιπέδου «CONFIDENTIEL UE/EU CONFIDENTIAL» ή ανώτερου, ούτε να παρίσταται σε συνεδριάσεις κατά τις οποίες συζητούνται τέτοιες ΔΠΕΕ.

Πολυμορφία και συμπερίληψη

Ο Οργανισμός αναγνωρίζει ότι η υγιής ισορροπία μεταξύ επαγγελματικής και προσωπικής ζωής αποτελεί σημαντικό κίνητρο για πολλούς ανθρώπους και ότι η ευέλικτη εργασία αναμένεται όλο και περισσότερο να αποτελεί μέρος ενός σύγχρονου εργασιακού περιβάλλοντος. Ως εργοδότης, ο Οργανισμός δεσμεύεται να διασφαλίζει την ισότητα των φύλων και να αποτρέπει τις διακρίσεις για οποιονδήποτε λόγο. Ενθαρρύνει ενεργά την υποβολή αιτήσεων από όλα τα πρόσωπα που διαθέτουν τα αναγκαία προσόντα και προέρχονται από διαφορετικά περιβάλλοντα, από όλο το φάσμα των ικανοτήτων και από την ευρύτερη δυνατή γεωγραφική βάση μεταξύ των κρατών μελών της ΕΕ. Για την προώθηση της ισότητας των φύλων, ο Οργανισμός ενθαρρύνει την υποβολή αιτήσεων ιδίως από γυναίκες. Κατά τη διάρκεια της διαδικασίας πρόσληψης είναι δυνατή η παροχή βοήθειας σε άτομα με αναπηρίες. Για περισσότερες πληροφορίες, μπορείτε να στείλετε ηλεκτρονικό μήνυμα στη διεύθυνση: JUST-HR-CORRESPONDENT@ec.europa.eu.

Όροι εργασίας

Οι αποδοχές και οι όροι εργασίας ορίζονται στο καθεστώς που εφαρμόζεται επί του λοιπού προσωπικού της Ευρωπαϊκής Ένωσης.

Εάν επιλεγείτε, θα προσληφθείτε από τον FRA ως έκτακτος/-η υπάλληλος στον βαθμό AD 14 (11). Θα καταταχθείτε, ανάλογα με τον χρόνο της επαγγελματικής σας εμπειρίας, στο κλιμάκιο 1 ή στο κλιμάκιο 2 του βαθμού αυτού.

Θα διοριστείτε για αρχική θητεία 5 ετών, με δυνατότητα ανανέωσης για έως 5 κατ’ ανώτατο όριο έτη, σύμφωνα με τον κανονισμό για τη σύσταση του Οργανισμού, όπως αυτός θα ισχύει κατά τη στιγμή του διορισμού.

Θα πρέπει να γνωρίζετε ότι το καθεστώς που εφαρμόζεται επί του λοιπού προσωπικού της Ευρωπαϊκής Ένωσης απαιτεί από όλα τα νεοπροσληφθέντα μέλη του προσωπικού να ολοκληρώσουν επιτυχώς περίοδο δοκιμασίας διάρκειας εννέα μηνών.

Τόπος υπηρεσίας είναι η Βιέννη (Αυστρία).

Η θέση θα είναι διαθέσιμη από τις 16 Δεκεμβρίου 2023.

Σημαντικές πληροφορίες σχετικά με την υποψηφιότητά σας

Σας υπενθυμίζουμε ότι οι εργασίες των επιτροπών επιλογής είναι εμπιστευτικές. Απαγορεύεται σε εσάς και σε κάθε τρίτο που ενεργεί για λογαριασμό σας να έλθει σε άμεση ή έμμεση επαφή με μέλος των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Ευρωπαϊκή Επιτροπή εξασφαλίζει ότι η επεξεργασία των δεδομένων προσωπικού χαρακτήρα των υποψηφίων γίνεται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (12). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

Ανεξαρτησία και δήλωση συμφερόντων

Πριν από την ανάληψη των καθηκόντων του, το πρόσωπο που θα επιλεγεί θα κληθεί να υποβάλει δήλωση δέσμευσης ότι θα ενεργεί με αμεροληψία προς το δημόσιο συμφέρον, καθώς και δήλωση σχετικά με οποιαδήποτε συμφέροντά του τα οποία ενδέχεται να θεωρηθεί ότι θίγουν την ανεξαρτησία του.

Διαδικασία υποβολής αιτήσεων

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις προϋποθέσεις επιλεξιμότητας (βλέπε σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων, την επαγγελματική πείρα υψηλού επιπέδου, καθώς και τις γλωσσικές ικανότητες. Εάν δεν πληροίτε οποιαδήποτε από τις εν λόγω προϋποθέσεις επιλεξιμότητας, αποκλείεστε αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, παρακαλείστε να ενημερώσετε την Ευρωπαϊκή Επιτροπή για τυχόν αλλαγή της εν λόγω διεύθυνσης.

Για να συμπληρώσετε την αίτηση υποψηφιότητάς σας, πρέπει να τηλεφορτώσετε βιογραφικό σημείωμα σε μορφότυπο PDF, κατά προτίμηση βάσει του μορφότυπου για τα βιογραφικά σημειώματα Europass CV (13), και να συντάξετε ηλεκτρονικά επιστολή εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Είναι προς το συμφέρον σας να διασφαλίσετε ότι τα στοιχεία της αίτησής σας είναι ακριβή, πλήρη και αληθή.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που επιβεβαιώνει ότι η αίτηση καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πρόοδο της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή σχετικά με την πορεία της αίτησής σας.

Αιτήσεις που αποστέλλονται μέσω ηλεκτρονικού ταχυδρομείου δεν θα γίνονται δεκτές. Αν χρειάζεστε περισσότερες πληροφορίες και/ή αν αντιμετωπίζετε τεχνικά προβλήματα, μπορείτε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Είναι δική σας ευθύνη να ολοκληρώσετε έγκαιρα την ηλεκτρονική εγγραφή σας. Σας συνιστούμε θερμά να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Οι εκπρόθεσμες αιτήσεις εγγραφής δεν θα γίνονται δεκτές.

Προθεσμία υποβολής αιτήσεων

Η προθεσμία για την εγγραφή σας λήγει στις 14 Μαρτίου 2023, 12.00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

---

(1)  Κανονισμός (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (ΕΕ L 53 της 22.2.2007, σ. 1), όπως τροποποιήθηκε με τον κανονισμό (ΕΕ) 2022/555 του Συμβουλίου (ΕΕ L 108 της 7.4.2022, σ. 1).

(2)  https://fra.europa.eu/el/publication/2022/fundamental-rights-report-2022

(3)  https://fra.europa.eu/en/publication/2022/handbook-european-law-child-rights

(4)  Όπως τα άρθρα 33 έως 42 του κανονισμού (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (ΕΕ L 357 της 31.12.2002, σ. 72).

(5)  Οι γλώσσες εργασίας του διοικητικού συμβουλίου είναι τα αγγλικά και τα γαλλικά, βλέπε: https://fra.europa.eu/sites/default/files/mb-decision-2009_3_en_-mb_language_regime.pdf

(6)  Η επαγγελματική πείρα λαμβάνεται υπόψη μόνο αν αντιστοιχεί σε πραγματική εργασιακή σχέση, η οποία ορίζεται ως πραγματική, γνήσια εργασία και παρέχεται επ’ αμοιβή και με την ιδιότητα μισθωτού (ανεξαρτήτως είδους σύμβασης) ή παρόχου υπηρεσιών. Επαγγελματικές δραστηριότητες που ασκήθηκαν υπό καθεστώς μερικής απασχόλησης συνυπολογίζονται αναλογικά, βάσει του ποσοστού του πλήρους ωραρίου απασχόλησης στο οποίο αντιστοιχούν, όπως προκύπτει από σχετικό πιστοποιητικό. Άδεια μητρότητας/γονική άδεια/άδεια υιοθεσίας συνυπολογίζεται αν εντάσσεται στο πλαίσιο σύμβασης εργασίας. Οι διδακτορικές σπουδές εξομοιώνονται με επαγγελματική πείρα, ακόμη και όταν δεν είναι αμειβόμενες, αλλά για διάστημα τριών ετών κατ’ ανώτατο όριο και υπό την προϋπόθεση ότι έχουν ολοκληρωθεί επιτυχώς. Κάθε δεδομένο χρονικό διάστημα είναι δυνατόν να προσμετρηθεί μόνο μία φορά.

(7)  Στο βιογραφικό σας σημείωμα πρέπει να αναφέρετε με σαφήνεια, για όλα τα έτη κατά τη διάρκεια των οποίων αποκτήσατε διευθυντική πείρα, τα ακόλουθα: 1) τον τίτλο των διευθυντικών θέσεων τις οποίες κατείχατε και τα καθήκοντα που ασκούσατε· 2) τον αριθμό των υπαλλήλων τους οποίους διοικούσατε από τις θέσεις αυτές· 3) το ύψος του προϋπολογισμού που διαχειριζόσασταν· 4) τον αριθμό των ανώτερων και κατώτερων βαθμίδων ιεραρχίας· και 5) τον αριθμό των ομοβάθμων σας.

(8)  https://eur-lex.europa.eu/legal-content/EL/TXT/?uri=CELEX%3A01958R0001-20130701

(9)  https://eur-lex.europa.eu/legal-content/EL/TXT/?uri=CELEX%3A01962R0031-20140701

(10)  https://commission.europa.eu/jobs-european-commission/job-opportunities/managers-european-commission_en (μόνο στα αγγλικά)

(11)  Από την 1η Ιανουαρίου 2022 ο διορθωτικός συντελεστής που εφαρμόζεται στους μισθούς και τις συντάξεις των υπαλλήλων και του λοιπού προσωπικού της Ευρωπαϊκής Ένωσης για την Αυστρία ανέρχεται σε 108,3 %. Ο συντελεστής αυτός υπόκειται σε ετήσια αναθεώρηση.

(12)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

(13)  Μπορείτε να βρείτε πληροφορίες για το πώς θα δημιουργήσετε το βιογραφικό σας σημείωμα Europass ηλεκτρονικά στη διεύθυνση: https://europa.eu/europass/el/create-europass-cv

---